41. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε/143690/66 της 31 Μαΐου/2 Ιουλ. 1966 (ΦΕΚ Β΄  415) Περί καθορισμού προϋποθέσεων και όρων χορηγήσεως εγκρίσεων δια την κυκλοφορίαν ψυγείων αυτοκινήτων ως δημοσίας χρήσεως εις Νομικά Πρόσωπα, προς διενέργειαν διεθνών μεταφορών. Έχοντες υπ’ όψει: 1)Τον Α.Ν. 134/1936. 2)Την υπ’ αριθ. 104814/20.1.1954 ημετέραν απόφασιν «περί χορηγήσεως αδειών δια την κυκλοφορίαν ειδικής κατασκευής φορτηγών οχημάτων δημοσίας χρήσεως». 3)Την υπ’ αριθ. 114610/17.2.1965 απόφασιν ημών «περί χορηγήσεως αδειών δια την κυκλοφορίαν νέων ψυγείων αυτοκινήτων δημοσίας χρήσεως». 4)Την υπ’ αριθ. 35 πράξιν του παρ’ ημίν Συμβουλίου Μεταφορών διατυπωθείσαν κατά την 3ην συνεδρίαν αυτού της 18.1.1966. 5)Την υπ’ αριθ. 91 πράξιν του αυτού ως άνω Συμβουλίου διατυπωθείσαν κατά την συνεδρίαν αυτού 8/9.2.1966. 6)Την υπ’ αριθ. 97 πράξιν του αυτού Συμβουλίου ληφθείσαν την 9/12.2.1966 «περί χορηγήσεως εγκρίσεως ψυγείων αυτοκινήτων ως δημοσίας χρήσεως εις Νομικά Πρόσωπα», ην αποδεχόμεθα εν μέρει. 7)Την υπ’ αριθ. 989/1963 γνωμοδότησιν του Γ΄ Τμήματος του Νομικού Συμβουλίου του Κράτους, υιοθετηθείσαν υπό του Υπουργού των Συγκοινωνιών δια της υπ’ αριθ. 100487/18.1.1964 πράξεώς του. 8)Την ανάγκην όπως τεθούν εις κυκλοφορίαν κατάλληλα αυτοκίνητα ψυγεία ως δημοσίας χρήσεως δια την μεταφοράν νωπών οπωροκηπευτικών προϊόντων εγχωρίου παραγωγής εις την Αλλοδαπήν μέσω οργανωμένων φορέων μεταφοράς, προς εξασφάλισιν ασφαλούς ταχείας και ευθηνής μεταφοράς και προς δημιουργίαν τιμών διαθέσεως των αγαθών τούτων εις ξένας αγοράς εντός των πλαισίων της συναγωνιστικότητος προς άλλας χώρας παραγωγούς των αυτών προϊόντων. 9)Την υπ’ αριθ. 141775/24.5.1966 ημετέραν κανονιστικήν απόφασιν, δι’ ης καθωρίσθησαν οι όροι και προϋποθέσεις χορηγήσεως εγκρίσεων δια την κυκλοφορίαν τοιούτων οχημάτων. 10)Τας διατάξεις του άρθρ. 6 του Ν.Δ. 4278/1962. 11)Εξετάσαντες δε το όλον θέμα εν όψει των υπ’ αριθ. 35, 91 και 97 ε.ε. πράξεων του Συμβουλίου Μεταφορών και της εν γένει κειμένης σχετικής νομοθεσίας (Νόμ. 2367/1953, Ν.Δ. 3334/1955 και Ν.Δ. 4278/1962), αποφασίζομεν: 1)Ανακαλούμεν την υπ’ αριθ. 141775/24.5.1966 ημετέραν απόφασιν. 2)Επιτρέπομεν την χορήγησιν αδειών κυκλοφορίας ψυγείων αυτοκινήτων ως δημοσίας χρήσεως, υπό τους όρους και περιορισμούς κατασκευής και κυκλοφορίας τους εν τη υπ’ αριθ. 114610/17.2.1965 αποφάσει ημών διαλαμβανομένους: Και εις Νομικά Πρόσωπα του άρθρ. 6 του Ν.Δ. 4278/1962 «περί της κτήσεως του δικαιώματος κυριότητος και μεταβιβάσεως αυτού, επί αυτοκινήτων δημοσίας χρήσεως» (ΦΕΚ 192/1962  τεύχος Α΄), ήτοι εις Νομικά Πρόσωπα λειτουργούντα υπό την μορφήν των κατά τον Εμπορικόν  Νόμον Προσωπικών Εταιρειών ή υπό  Συνεταιρισμών, κεκτημένων την ιδιότητα του  επαγγελματίου  αυτοκινητιστού,  υπό  τους   κάτωθι όρους και εφ’ όσον συντρέχουν και αι ακόλουθοι προϋποθέσεις: (Αντί της σελ. 242,09) Σελ. 242,09(α) Τεύχος 374-Σελ. 87 Φορτηγά αυτοκίνητα 21.Ε.δ.40-41 1.Προϋποθέσεις: α)Να έχουν εγκεκριμένον υπό του Υπουργείου Συγκοινωνιών καταστατικόν κατά την διαδικασίαν του άρθρ. 13 του Νόμ. 2367/1953 «περί τίτλων κυριότητος-ταξινομήσεως κλπ.» (ΦΕΚ 82/1953) και του άρθρ. 6 του Ν.Δ. 4278/1962. β)Να περιλαμβάνουν απαραιτήτως και εταίρους ή μέλη φυσικά πρόσωπα συγκεντρούντα τας ιδιότητας δια να τύχουν εγκρίσεως θέσεως εις κυκλοφορίαν ψυγείων αυτοκινήτων ως δημοσίας χρήσεως. 2.Όροι: α)Αι δυνάμει των εγκρίσεων εκδιδόμεναι άδειαι επ’ ονόματι του Νομικού Προσώπου ή Συνεταιρισμού είναι αμεταβίβαστοι. Εν περιπτώσει διαλύσεως δι’ οιονδήποτε λόγον του Νομικού Προσώπου ή του Συνεταιρισμού τα υπ’ αυτού τεθέντα εν κυκλοφορία ψυγεία αυτοκίνητα απόλλυσι το δικαίωμα ως δημοσίας χρήσεως, διαγράφονται των μητρώων των αυτοκινήτων δημοσίας χρήσεως, των κρατικών πινακίδων και της αδείας κυκλοφορίας αυτών κατατιθεμένων παρά τη αρμοδία ημών Υπηρεσία Συγκοινωνιών. Τα εν λόγω αυτοκίνητα θα παραμένουν άνευ αδείας κυκλοφορίας ως εμπόρευμα. β)Οι εταίροι ή τα μέλη Νομικών Προσώπων ή Συνεταιρισμών άτινα θ’ απολέσουν την ιδιότητα ταύτην ή λόγω διαγραφής ή αποχωρήσεως ή διαλύσεως του Νομικού Προσώπου ή Συνεταιρισμού, θα αποκλείωνται καθ’ οιονδήποτε τρόπον εν τω μέλλοντι οιασδήποτε κρατικής παραχωρήσεως δια την κυκλοφορίαν αυτοκινήτου δημοσίας χρήσεως. Τα εν λόγω Νομικά Πρόσωπα ή Συνεταιρισμοί υποχρεούνται ν’ αναφέρουν αμελλητί, πάσαν μεταβολήν, εις την αρμοδίαν Υπηρεσίαν του Υπουργείου Συγκοινωνιών προς τήρησιν ειδικού Μητρώου δια την παρακολούθησιν της εφαρμογής του περιορισμού τούτου. γ)Ο αριθμός των χορηγουμένων εγκρίσεων, επ’ ουδενί λόγω δύναται να υπερβαίνη τον αριθμόν των εταίρων ή μελών (Εταιρεία ή Συνεταιρισμός) των συγκεντρούντων τας ιδιότητας των φυσικών προσώπων δια να τύχουν τοιαύτης εγκρίσεως. Σελ. 242,10(α) Τεύχος 374-Σελ. 88 21.Ε.δ.41 Φορτηγά αυτοκίνητα 